                         højesterets dom
                     afsagt mandag den 11. februar 2019
sag bs‐20128/2018‐hjr
(2. afdeling)
a
(advokat gunnar homann, beskikket)
mod
udlændinge‐ og integrationsministeriet
(advokat rass holdgaard)
i tidligere instans er afsagt dom af østre landsrets 1. afdeling den 26. april
2018.
i pådømmelsen har deltaget syv dommere: lene pagter kristensen, jon
stokholm, jens peter christensen, michael rekling, hanne schmidt, lars
apostoli og kristian korfits nielsen.
påstande
appellanten, a, har nedlagt påstand om, at udlændinge‐ og integrationsmini‐
steriet skal anerkende, at hans danske statsborgerskab ikke er fortabt efter ind‐
fødsretslovens § 8, subsidiært at ministeriets afgørelse af 22. maj 2015 ophæves,
og at sagen hjemvises til fornyet behandling i ministeriet.
indstævnte, udlændinge‐ og integrationsministeriet, har påstået stadfæstelse,
subsidiært hjemvisning.
                                              2
højesterets begrundelse og resultat
sagen angår prøvelse af justitsministeriets (nu udlændinge‐ og integrationsmi‐
nisteriets) afgørelse om, at a fortabte sin danske indfødsret, da han fyldte 22 år,
jf. indfødsretslovens § 8, stk. 1, 1. pkt., og at det ikke var muligt at tillade ind‐
fødsretten bevaret efter bestemmelsens 2. pkt., da hans ansøgning blev indgivet,
efter han var fyldt 22 år.
højesteret tiltræder af de grunde, der er anført af landsretten, at der ikke er
grundlag for at tilsidesætte udlændinge‐ og integrationsministeriets afgørelse
om, at a ved det fyldte 22. år fortabte sin danske indfødsret efter indfødsrets‐
lovens § 8, stk. 1, 1. pkt.
højesteret finder, at der efter oplysningerne i sagen er en sådan uklarhed ved‐
rørende as og hans mors henvendelse på den danske ambassade i x‐by ultimo
2011, at der ikke er grundlag for at fastslå, at ambassaden ikke i fornødent om‐
fang har iagttaget sin vejledningspligt over for a. herefter tiltræder højesteret,
at ministeriet ikke har anvendt dispensationsbestemmelsen i indfødsretslovens
§ 8, stk. 1, 2. pkt.
højesteret tiltræder af de grunde, der er anført af landsretten, at ministeriets af‐
gørelse under alle omstændigheder ikke kan anses for at være i strid med eu‐
retten, hvis den foreliggende situation måtte være omfattet heraf.
højesteret stadfæster herefter dommen.
                            thi kendes for ret:
landsrettens dom stadfæstes.
i sagsomkostninger for højesteret skal statskassen betale 40.000 kr. til udlæn‐
dinge‐ og integrationsministeriet.
de idømte sagsomkostningsbeløb skal betales inden 14 dage efter denne høje‐
steretsdoms afsigelse og forrentes efter rentelovens § 8 a.
